Varkauden ruokapalvelu / päiväkoti, terveydenhuolto 

**ERITYISRUOKAVALIO PÄIVÄKODISSA**

* Tiedote vanhemmille

Erityisruokavalioiden tarjoamisen edellytyksenä ovat terveydelliset, eettiset tai uskonnolliset syyt. Allergia- ja muiden erityisruokavalioiden toteutus sujuu parhaiten yhteistyössä kodin, terveydenhuollon, päiväkodin ja ruokapalveluiden kanssa. Jokaisella yhteistyötaholla on omat tehtävänsä, joita esitellään tässä tiedotteessa.

**Koti**

**Ruoka-aineallergia**

* Mikäli ruoka-aine aiheuttaa lieviä oireita, ei tarvita erityisruokavaliota allergian vuoksi. Tällaisissa tapauksissa siedättäminen eli oireita aiheuttavan ruoka-aineen säännöllinen tarjoaminen kehittää sietokykyä ruokaa kohtaan
* Kun lapsella on todettu ruoka-aineallergia, joka aiheuttaa merkittäviä tai hengenvaarallisia oireita (esim. laaja-alainen hankala ihottuma, ripuli, hengitysvaikeus, yleistilan heikkeneminen), tarvitaan erityisruokavalio
* Siitepölyallergian aiheuttama ruokaan liittyvä suun kutina ei ole vaarallista
* Erityisruokavalioilmoitus täytetään / tarkistetaan terveydenhoitajan kanssa erityisruokavalio tarpeen ilmaantuessa tai muuttuessa

**Keliakia ja diabetes**

* Huoltaja täyttää terveydenhoitajan kanssa erityisruokavalioilmoituksen lapsen keliakia- tai diabetesruokavalion tarpeesta. Ilmoitus on voimassa pysyvästi

**Laktoosi-intoleranssi**

* Päiväkotiruoka valmistetaan pääsääntöisesti laktoosittomana. Mikäli lapsi tarvitsee täysin laktoosittoman ruokavalion tai pelkästään ruokajuomaksi laktoosittoman maitojuoman, siitä ilmoitetaan erityisruokavalioilmoituksella

**Kasvisruokavalio ja ruokavaliorajoitukset uskonnollisista syistä**

* Huoltaja täyttää terveydenhoitajan kanssa erityisruokavalioilmoituksen lapsen kasvisruokavalion tarpeesta tai uskonnollisista syistä johtuvista ruokavaliorajoituksista. Mikäli ruokavalion tarpeeseen tulee muutoksia, huoltaja ilmoittaa niistä terveydenhoitajalle

Varkauden ruokapalvelu / päivähoito, terveydenhuolto 

**Neuvola/terveydenhoitaja**

* Täyttää huoltajan kanssa erityisruokavalioilmoituksen
* Arvioi allergiaruokavalion jatkamisen tarpeellisuutta yhdessä huoltajan kanssa terveystarkastusten yhteydessä
* Antaa tarvittaessa ohjausta allergiaruokavalion toteutukseen/ purkamiseen
* Toimittaa erityisruokavalioilmoitukset päiväkodin henkilöstölle

**Neuvolalääkäri**

* Voi tarvittaessa auttaa erityisruokavalioihin liittyvissä kysymyksissä

**Päiväkodin henkilöstö**

* Tulee saada huoltajalta tai terveydenhoitajalta tieto lapsen erityisruokavaliosta
* Voi tarvittaessa ohjata terveydenhoitajan vastaanotolle
* Toimittaa erityisruokavalion päiväkodin keittiön henkilölle
* Päivittää erityisruokavaliotiedot Mysliin

**Ruokapalvelut**

* Kokki tai dieettikokki valmistaa erityisruokavalionmukaiset ateriat

Käytännöt pohjautuvat Allergia-, iho- ja Astmaliiton, sairaanhoitopiirien, Hengitysliitto Heli ry:n ja Filha ry:n Kansallisen Allergiaohjelman 2008- 2018 suosituksiin.